Листопад
Листопадът е сезонно природно явление, изразяващо се в окапване на листата при листопадните дървета. То е защитна реакция за преодоляване на ниските зимни температури и високи летни. През зимата силно изстудената (понякога замръзнала) почва не осигурява необходимия достъп на вода и минерални соли за растенията, а през лятото дългите засушавания. Окапването на листата намалява повърхността на изпарение, а оскъдната вода се насочва към пъпките. Чрез листопада дърветата се освобождават също от натрупаните в клетките на старите листа непотребни вещества. Остарелите листа се заменят с млади.

Листопад е и името на месец ноември в редица славянски езици. В полския, силезийския и чешкия е listopad, в украинския е листопад, а в беларуския – лістапад.

Външни препратки 
 Думата „листопад“ в различните славянски езици
 листопад
 Abscission and Tissue Separation in Fossil and Extant Plants A link list.

Ботаника
Морфология на растенията